Rikunarita-ORG/Wikinium huggingface dataset:
# Oblast de Saratov

La flag de la oblast
La **oblast de Saratov** es un rejion en Rusia.

La oblast ia es creada en la anio 1936. Lo borda la oblastes de Volgograd, Voronej, Tambov, Penza, Samara, Orenburg e Kazahstan.

La oblast de Saratov ave un area de 101 240 km². La popla es 2 369 405 persones, e la densia de popla es 23,4 persones/km².

La sentro de la rejion es la site Saratov.

## Divide fada par la governa

**Organiza de dirije: 37 distritas (raiones)
* 1 cite con importa de la rejion
# Alecsandr Puxcin

La depinta de Puxcin par la artiste Ciprensci
**Alecsandr Sergeevitx Puxcin** (1799–1837) es la poesiste e scrivor la plu grande de Rusia e es considerada la padre de la leteratur rusce moderna. El ia cambia la lingua de sua nasion par misca la belia de la lingua de popla con la elega de la leteratur european.

Puxcin ia scrive en multe fasa de leteratur: poesias merveliosa, dramas istorial e novelas en prosa. Un de sua obras la plu famosa es Evgeni Onegin, un novela en versea cual mostra la vive e la sosia rusce de la sentenio 19. Un otra obra major es la drama istorial Boris Godunov e la fables bela en versea cual cada enfante en Rusia conose.

La vive de Puxcin ia es plen de pasion e de aventuras, ma lo ia fini de un modo tragica. El ia mori a 37 anios pos un duel de pistol contra un ofisior franses, Georges d'Anthès, ci ia es un menasa a la onor de la sposa de la poesiste, Natalia Gontxarova.

Oji, la aniversario de Puxcin (6 de junio) es selebrada como la Dia de la Lingua Rusce. Sua scrives es un fonte de orgulo nasional e continua es studiada e amada par miliones de persones en la mundo intera.
# Aironautica

**Aironautica** (de elinica *ὰήρ*, cual sinifia "aira" e *ναυτική* cual sinifia "naviga") es la siensa de studia la viaja tra aira.

## Istoria

Atentas de vola sin comprende aironautical ia es fada de la tempos plu temprana, tipal construinte alas e saltante de un tore con resulta matante.

Investigores plu saja ia atenta gania alga comprende razonada tra la studia de la vola de avias. Un esemplo temprana es la testos egiptian temprana. La siensistes medieval muslim ia fa tal studias. La fundores de aironautica moderna, Leonardo da Vinci en la Renase e Cayley en 1799, ambos ia comensa sua investigas con studias de la vola de avias.

En la sentenio 10 la ideas de Caylet ia es refinada , probada e estendeda. Investigores xef inclui Otto Lilienthal e Horatio Phillips.
# Pede (unias de mesura)

Normas nonofisial per la publica, erijeda a la Oserveria Real en Greenwich en la sentenio 19
La **pede** es un unia de longia antropica, tradisional usada par multe sosias tra istoria, incluinte la elinica, roman, xines, franses e otra partes de Europa ueste. La longia ia es tipal entre 250mm e 335mm, e plu comun divideda entre 12 (o a veses 16), ma la longia ia varia de pais a pais, site a site, an de comersia a comersia. La sola varia comun usada oji es lo de England, do lo es nomida un *foot* ("pede"). Usa de la *foot* ia sperde tra la Impero Brites, e es usada en alga partes como un mesura tradisional, an si los ia adota la sistem metral. Sola la SUA usa la *foot* e mesuras relatada en la plu de sua ativias. Lo es definida como 0.3046 metres.

An cuando la usa de la metre ia comensa, atentas a uni la du sistemes continua. En Frans, per esemplo, los ia introdui la *pied métrique*, definida como un tri de un metre. Esta esiste asta 1837. La pede internasional de oji coresponde a un pede umana con sapatos de grandia 13 (RU), 14 (mas, SUA), 15.5 (fema, SUA), o 48 (EU). Un pede es 12 ditos (*inches*, 25.4 mm), o 0.3048 m; tre pedes es un iard (*yard*), o 0.9144 m; 5380 pedes es un milia (*mile*), o 1.609344 km.

* deutx: Fuß
* nederlandes: voet
* dansce: fod
* franses: pied
* italian: piede
* portuges: pé
* espaniol: pie
* txecia: stopa
# Carl Friedrich Gauss

Un depinta de Gauss par Christian Albrecht Jensen, 1840
Un sculta de Gauss a Braunschweig
**Johann Carl Friedrich Gauss** (30 april 1777 - 23 febrero 1855) ia es un matematiciste e fisiciste deutx ci ia contribui sinifiante a multe campos en matematica e siensa. A veses nomida *Pinceps mathematicorum* ("la prima de matematicistes") e "la matematiciste la plu grande pos anticia".

Gauss ia nase a 30 april 1777 en Braunschweig ("braunxvaig"), en lo cual es aora Sachsen Basa, Deutxland. Sua jenitores ia es laborores povre. Sua madre ia es nonalfabetiste e ia memori nunca la data de la nase de sua fio, recordante sola ce el ia nase a mercurdi, oto dias ante la festa de la asende (39 dias pos pascua). Gauss ia solve esta rompetesta par developa metodos per computa la data en cualce anio. El ia es batizada e confirmada en un eglesa prosima la scola cual es ia atende como un enfante.

Gauss ia es un enfante talentosa. On ave multe recontas sur sua maturia temprana, e el ia fa sua descovres matematical prima cuando ancora un adolesente. El ia completa sua obra mestral, *Disquisitiones Arithmeticai* en 1798, cuando el ave sola 21 anios (an si lo no ia es publicida asta 1801). Esta obra ia es fundal en solidi la teoria de numeros como un campo, e es sinifiante a la campo asta oji.

La Duxe de Braunschweig ia dona un suveni per la Collegium Carolinum a Gauss, do el ia atende de 1792 a 1795. Pos esta, Gauss ia atende la Universia de Gottingen, de 1795 a 1798.

Sua laboras ia contribui sinifiante a la teoria de numeros, jeometria diferensial, jeometre, magnetica, astronomia, e otica. Plu tarda en sua vive, Gauss ia sesa sua rexerca sur matematica pur e ia turna a fisica. El ia rexerca eletromagnetia e ia construi un telegraf eletrica temprana.

A 23 Febrero 1855, Gauss ia mori de un ataca de cor en Gottingen. El es enterada en la Semetero Albani ala.
# Lago Titicaca

Lago Titicaca
Un mapa de Lago Titicaca
**Lago Titicaca** (espaniol: Lago Titicaca, cetxua: Titiqaqa Qucha) es un lago grande e profonda en la Andes a la borda de Bolivia e Peru. Lago Titicaca ave un eleva surfas de 3812 metres. Par la volum de acua e la area surfas, lo es la lago la plu grande en America Sude. Lo es comun nomida la lago navigable la plu alta en la mundo.

Per multe anio, la barcon la plu grande sur la lago ia es la SS Olanta, de 2200 tones e 79 metres. Oji, la plu grande barcon es probable un barcasa per transporta trenes nomida la Manco Capac.
# Abu Dabi

La site de Abu Dabi, de un satelite
**Abu Dabi** (arabi: أَبُو ظَبْيٍ‎ Abū Ẓaby, pronunsia arabi: [ɐˈbuˈðˤɑbi]) es la capital e la site du de abitores de la Amirias Arabi Unida (AAU). Lo es ance la plu grande de la sete amirias de la AAU. La site de Abu Dabi es locada sur un isola en la Golfo Persian, de la costa sude-este de la penisola de Arabia. La parte la plu grande de la site e la amiria abita a la continente, liada a la resta de la nasion. De 2020, la area urban de Abu Dabi ia ave un cuantia de persones de 1.48 milion, de la 2.9 milion en la amiria de Abu Dabi.

|  | Sites capital de Asia |
| --- | --- |
| Abu Dabi | Aman | Ancara | Astana | Axgabat | Bacu | Bagdad | Bandar Seri Begawan | Bangcoc | Beijing | Berut | Bixcec | Catmandu | Colombo | Cuait | Daca | Dili | Dimashq | Djacarta | Doa | Duxanbe | Hanoi | Ierevan | Ieruxalim | Islamabad | Kabul | Kualalampur | Male | Manama | Manila | Muscat | Nicosia | Nova Deli | Pnompen | Pyongyang | Rangun | Riad | Sana | Seoul | Singapor | Taipe | Taxcent | Tbilisi | Teran | Timpu | Tokyo | Ulan Bator | Vientian |
# Oblast de Belgorod

La **oblast de Belgorod** es un rejion en Rusia. La rejion ia es creada en 1954. Lo borda la oblastes de Cursc e Voronej, e ance Ucraina (la oblastes de Sumy, Harkiv e Lugansc).

Area — 27 134 km². Popla — 1 482 025 persones, densia de popla — 54,62 persones/km².

La sentro de la rejion es la site Belgorod.
# Zambia

|  |
| --- |
| **Zambia** |
|  |  |
|  |
| **Informa jeneral** |
| Capital: |  |
| Lingua ofisial: |  |
| **Dirije** |
| Governa: |  |
| - Xef de stato: |  |
| - Xef de governa: |  |
| **Otras** |
| Area: | km² |
| Popla: |  |
| Densia: |  |
| PIB: |  |
| Mone: |  |
| Zona de ora: |  |
| Numero de telefon: |  |
| Interede: |  |
|  |

**Zambia** (ofisial la Republica de Zambia) es un pais sin costa en Africa sude. Lo es bordada par la Republica Democrata de Congo a la norde, Tanzania a la norde-este, Malaui a la este, Mosambic, Zimbabue, Botsuana e Namibia a la sude, e Angola a la ueste. La site capital es Lusaka, en la parte sude-sentral de Zambia. La popla es xef consentrada sirca Lusaka en la sude e la Provinse Copperbelt a la norde-ueste, la sentros economial de la pais.

Orijinal abitada par poplas coisan, la rejion ia es afetada par la crese bantu de la sentenio 13. Pos visitas par esplorores european en la sentenio 18, la rejion ia deveni la protejedas brites Rodesia Norde-Ueste e Rodsia Norde-Este, prosima a la fini de la sentenio 19. Estas ia fusa en 1911 per formi Rodesia Norde. Per la plu de la periodo colonial, Zambia ia es governada par un comite asiniada de London, conselada par la Compania Brites de Africa Sude.

A 24 otobre 1964, Zambia ia deveni autonom de la Rena Unida, e la ministro xef Kenneth Kaunda ia deveni la presidente prima. Sua partito sosialiste ia manteni sua potia asta 1991, e el ia fa un rol major en diplomatia rejional, prosima cooperante con la Statos Unida per xerca solves de geras en Rodesia (Zimbabue), Angola e Namibia.

Kaunda ia es segueda en 1991 par Frederick Chiluba de un partito sosial democrata, comensante un periodo de crese sosioeconomial e desentrali de la governa. Levy Mwanawasa, elejeda par Chiluba, ia preside Zambia de janero 2002 asta sua mori en agosto 2008, e ia campania per redui froda e alti la cualia de vive. Pos sua mori, Rupiah Banda ia es elejeda como presidente en 2008. El ia resinia pos sua defeta en la vota de 2011 par Michael Sata de la Fronte Patriota, ci ia mori en otobre 2014 (la presidente zambian du ci ia mori en la posto). Un vota nova en janero 2015 ia eleje Edgar Lulu como la presidente ses.

En 2010, la Banco Mundal ia nomi Zambia como un de la paises la plu rapida economial reformida en la mundo. La Mercato Comun per Africa Este e Sude ave sua xeferia en Lusaka.

La area de Zambia es sirca 752 614 cilometres cuadrida. En la anio 2018, la pais ia ave sirca 17 000 000 persones.

La site capital es Lusaka.

La linguas major es engles (ofisial), bemba, klaonda, lozi, lunda, luvale, nyanja, tonga, etc.
# Blut und Boden

Logo de la Ministreria de Cultiva de la Reich Tre e la ideolojia *Blut und Boden*.
**Blut und Boden** (elefen: Sangue e Solo) refere a un ideolojia cual foca a la etnicia, fundida a du fatores: la linia de sangue (de un popla) e la teritorio. Lo selebra la relata de un popla con la tera cual lo ocupa e cultiva, e pone un valua grande a la virtuas de la vive campanial.

La prinsipe no ia sola demanda "reveni a la tera" e la readota de "valuas campanial", lo ia susta ce la tera deutx ia es destinada, cisa mistica, a la sangue deutx.